કાલાવડના પાસે ફુલઝર નદીમાં એક વ્યક્તિ તણાયો હતો. જામનગરના લાલપુર તાલુકામાં સાત ઈંચ વરસાદ વરસ્યો છે. જેના કારણે સસોઈ અને રૂપાવટી ડેમ ઓવરફ્લો થયા છે. જ્યારે તાલુકાની અનેક નદીઓમાં ઘોડાપુરની સ્થિતિ જોવા મળી રહી છે. છેલ્લા ચોવીસ કલાકમાં ધ્રોલમાં ચાર ઈંચ અને જોડીયામાં સવા બે ઈંચ વરસાદ વરસ્યો છે. જામનગરના કેટલાક પંથકમાં છેલ્લા ચોવીસ કલાકથી સતત વરસાદ વરસી રહ્યો છે.જેમાં જામનગરના શહેરમાં 31 મિલીમીટર-જોડીયામાં 65 મિલીમીટર-કાલાવડમાં 40 મિલીમીટર અને જામજોધપુરમાં 63 મિલીમીટર વરસાદ વરસ્યો.